CELEX: C2006/326/173
Language: da
Date: 2006-12-30 00:00:00
Title: Sag F-130/06: Sag anlagt den 13. november 2006 — Sotgia mod Kommissionen

30.12.2006   
            
            
               DA
            
            
               Den Europæiske Unions Tidende
            
            
               C 326/86
            
         Sag anlagt den 13. november 2006 — Sotgia mod Kommissionen
   (Sag F-130/06)
   (2006/C 326/173)
   Processprog: fransk
   Parter
   
      Sagsøger: Stefano Sotgia (Dublin, Irland) (ved avocats T. Bontinck og J. Feld)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af den individuelle afgørelse om overgang fra en status som midlertidig ansat til en status som tjenestemand med virkning fra den 16. april 2006, der blev meddelt sagsøgeren den 2. maj 2006.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Efter at sagsøgeren havde arbejdet nogle år i Kommissionen som midlertidigt ansat med indplacering i lønklasse A5, og dernæst i A*11, bestod han den almindelige udvælgelsesprøve EPSO/A/18/04, som havde til formål at oprette en ansættelsesreserve af fuldmægtige i lønklasse A7/A6. Sagsøgeren blev herefter udnævnt til tjenestemand i samme stilling som den, han beklædte som midlertidigt ansat, og han blev indplaceret i lønklasse A*6, løntrin 2, i henhold til vedtægtens bilag XIII.
   Sagsøgeren har til støtte for søgsmålet anført, at der er sket tilsidesættelse af vedtægtens artikel 31 og 62 samt af artikel 5 og 2 i vedtægtens bilag XIII.
   Sagsøgeren har desuden anført, at der er sket tilsidesættelse af princippet om beskyttelse af den berettigede forventning, af princippet om bevarelse af de erhvervede rettigheder og af princippet om ligebehandling.